Histories d'un seductor ye una crónica sentimental. Escrita como si fueren unes memories, narra con desenfadu les rellaciones coles muyeres importantes na so formación: la madre, les compañeres de xuegos infantiles nada inocentes, la escuridá aprovechable de los cines, la vecina, l'amante comunista de finales de los sesenta, la casada infiel, les vírxenes, la muyer, el divorciu... L'autor consigue asina una novela divertida y instructiva, actual, onde alternen humor y traxedia, amor y sexu nuna espléndida y animada narración.